CELEX: 32002R2066
Language: hr
Date: 2002-11-21 00:00:00
Title: Uredba Komisije (EZ) br. 2066/2002 od 21. studenoga 2002. o dopuni Priloga Uredbi (EZ) br. 2400/96 o upisu određenih naziva u Registar zaštićenih oznaka izvornosti i zaštićenih oznaka zemljopisnog podrijetla kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (Carne de Bovino Cruzado dos Lameiros do Barroso, Pruneaux d’Agen — Pruneaux d’Agen mi-cuits, Carciofo romanesco del Lazio, Aktinidio Pierias, Milo Kastorias, Welsh Beef)

03/Sv. 004
            
            
               HR
            
            
               Službeni list Europske unije
            
            
               14
            
         32002R2066
   
               L 318/4
            
            
               SLUŽBENI LIST EUROPSKE UNIJE
            
            
               21.11.2002.
            
         
      UREDBA KOMISIJE (EZ) br. 2066/2002
   od 21. studenoga 2002.
   o dopuni Priloga Uredbi (EZ) br. 2400/96 o upisu određenih naziva u Registar zaštićenih oznaka izvornosti i zaštićenih oznaka zemljopisnog podrijetla kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (Carne de Bovino Cruzado dos Lameiros do Barroso, Pruneaux d’Agen — Pruneaux d’Agen mi-cuits, Carciofo romanesco del Lazio, Aktinidio Pierias, Milo Kastorias, Welsh Beef)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1), kako je zadnje izmijenjena Uredbom Komisije (EZ) br. 2796/2000 (2), a posebno njezin članak 6. stavke 3. i 4.,
   budući da:
   
               (1)
            
            
               U skladu s člankom 5. Uredbe (EEZ) br. 2081/92, Portugal je Komisiji podnio zahtjev za registraciju naziva „Carne de Bovino Cruzado dos Lameiros do Barroso” kao oznake zemljopisnog podrijetla, Francuska je Komisiji podnijela zahtjev za registraciju naziva „Pruneaux d’Agen — Pruneaux d’Agen mi-cuits” kao oznake zemljopisnog podrijetla, Italija je Komisiji podnijela zahtjev za registraciju naziva „Carciofo Romanesco del Lazio” kao oznake zemljopisnog podrijetla, Grčka je Komisiji podnijela dva zahtjeva za registraciju naziva „Aktinidio Pierias” i „Milo Kastorias” kao oznaka zemljopisnog podrijetla a Ujedinjena Kraljevina je Komisiji podnijela zahtjev za registraciju naziva „Welsh Beef” kao oznake zemljopisnog podrijetla.
            
         
               (2)
            
            
               U skladu s člankom 6. stavkom 1. te Uredbe, ustanovljeno je da zahtjevi ispunjavaju sve uvjete iz te Uredbe, a posebno da sadrže sve potrebne podatke u skladu s člankom 4.
            
         
               (3)
            
            
               Komisija za nazive iz ovog Priloga nije primila niti jedan prigovor u smislu članka 7. Uredbe (EEZ) br. 2081/92 nakon objave u Službenom listu Europskih zajednica
                   (3).
            
         
               (4)
            
            
               Skupina podnositelja zahtjeva koja je ranije nosila naziv „Welsh Beef Promotions” od tada je svoj naziv promijenila u „Welsh Lamb and Beef Promotions Ltd”.
            
         
               (5)
            
            
               Zato nazive treba upisati u „Registar zaštićenih oznaka izvornosti i zaštićenih oznaka zemljopisnog podrijetla” te ih zbog toga treba zaštititi u cijeloj Zajednici kao zaštićene oznake izvornosti ili zaštićene oznake zemljopisnog podrijetla.
            
         
               (6)
            
            
               Prilog ovoj Uredbi dopunjava Prilog Uredbi Komisije (EZ) br. 2400/96 (4), kako je zadnje izmijenjena Uredbom (EZ) br. 1495/2002 (5);
            
         DONIJELA JE OVU UREDBU:
   Članak 1.
   Nazivi iz ovog Priloga dodaju se u Prilog Uredbi (EZ) br. 2400/96 i upisuju kao zaštićene oznake zemljopisnog podrijetla (ZOZP) u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u članku 6. stavku 3. Uredbe (EEZ) br. 2081/92.
   Članak 2.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. studenoga 2002.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 208, 24.7.1992., str. 1.
   
      (2)  SL L 324, 21.12.2000., str. 26.
   
      (3)  SL C 21, 25.1.2000., str. 18. (Welsh Beef)
   
      SL C 21, 24.1.2002., str. 27. (Carne de Bovino Cruzado dos Lameiros do Barroso)
   
      SL C 46, 20.2.2002., str. 5. (Pruneaux d’Agen — Pruneaux d’Agen mi-cuits)
   
      SL C 51, 26.2.2002., str. 26. (Carciofo Romanesco del Lazio)
   
      SL C 76, 27.3.2002., str. 7. (Aktinidio Pierias)
   
      SL C 67, 16.3.2002., str. 29. (Milo Kastorias)
   
      (4)  SL L 327, 18.12.1996., str. 11.
   
      (5)  SL L 225, 22.8.2002., str. 11.
   PRILOG
   PROIZVODI NAVEDENI U PRILOGU I. UGOVORU O EZ-u, NAMIJENJENI PREHRANI LJUDI
   
      Svježa govedina
   
   PORTUGAL
   Carne de Bovino Cruzado dos Lameiros do Barroso (ZOZP)
   UJEDINJENA KRALJEVINA
   Welsh Beef (ZOZP)
   
      Voće — Sušeno voće
   
   FRANCUSKA
   Pruneaux d’Agen — Pruneaux d’Agen mi-cuits (ZOZP)
   
      Voće i povrće
   
   ITALIJA
   Carciofo Romanesco del Lazio (ZOZP)
   GRČKA
   Ακτινίδιο Πιερίας (Aktinidio Pierias) (ZOZP)
   Μήλο Καστοριάς (Milo Kastorias) (ZOZP)